**ILTAKOULU RY  PÖYTÄKIRJA**

**HALLITUKSEN KOKOUS 9/2019**

**Paikka: Pinni A Ylävitonen**

**Aika: tiistai 2.5.2019 kello 12.00**

**Paikalla:**

Samuel Jokela, puheenjohtaja

Juulia Hietala, sihteeri

Elmeri Vasamies   
Emmi Nieminen

Henna Hurskainen *poistui 13.36.*  
Jasmin Rikkonen

Karoliina Vaakanainen

Juulia Järvenpää *saapui 12.03.*

Emilia Kautto *saapui 12.03.*

Aino Uutela *saapui 12.08. Poistui 13.33.*

1. **Kokouksen avaaminen**

Avataan kokous klo 12.00

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Henna Hurskainen ja Jasmin Rikkonen.

1. **Kokouksen esityslistan hyväksyminen**

Ehdotetaan että lisätään kohtaan *17 kehitysyhteistyö ja kansainvälisyys* alakohta *läksiäistapahtuma.* Hyväksytään esityslista.

*Emilia Kautto ja Juulia Järvenpää saapuvat 12.03.*

1. **Ilmoitusasiat ja posti**

Iltakoululta pyydetään puhujaa yliopiston järjestelmään ”korkeakouluun opiskelijaksi” -tapahtumaan kertomaan politikan tutkimuksesta. Alustavasti nimetään Jasmin puhujaksi.

Samuelia pyydettiin opiskelijalähettiläs-infoon. Samuel pyytää heiltä infopakettia, jotta saadaan toimesta kattavat tiedot, jotka Emilia koostaa ja lähettää jäsenistölle.

*Aino Uutela saapui 12.08.*

1. **Palaute hallitukselle**

Palautetta tullut helvettivapun teemasta, joten pyritään jatkossa neutraalimpaan linjaan. Hallitus oli pyrkinyt tekemään teemasta mahdollisimman neutraalin, mutta teema itsessään oli herättänyt palautetta.

1. **Sähköiset päätökset**

a) Emmi Nieminen esittää 17.4. että ostetaan vapun Beer Pong turnausta varten beer pong-mukeja ja pingispalloja, kustannukseltaan noin 100 e. Esitys hyväksyttiin.

b) Emmi Nieminen esittää 17.4. että maksetaan Hyrsky oy:n lasku 314 euroa juhlanauhasta. Esitys hyväksyttiin.

c) Emmi Nieminen esittää 22.4. että maksetaan Messukylän Työväentalon lasku 500 euroa vappusitsien paikan tilavuokrasta. Esitys hyväksyttiin.

d) Emmi Nieminen esittää 23.4. että maksetaan Turun haalarimerkki oy:n lasku 184,23 euroa haalarimerkeistä. Esitys hyväksyttiin.

e) Emmi Nieminen esittää 23.4. että maksetaan toinen Turun haalarimerkki oy:n lasku 184,23 euroa. Esitys hyväksyttiin.

f) Emmi Nieminen esittää 25.4. että maksetaan Hene oy:n lasku 420 euroa vappumökin kuljetuksista. Esitys hyväksyttiin.

g) Emmi Nieminen esittää 29.4. että nostetaan 300 euroa tililtä sitsien ruokia, juomia ja muita ostettavia varten. Esitys hyväksyttiin.

h) Emilia Kautto esittää 1.5. että Simaa ja tippaleipiä -tilausuudessa palkittavien opettajien lahjabudjetti on 40 euroa. Esitys hyväksyttiin.

1. **Talous** 
   1. Taloustilanne

Taloustilanne tällä hetkellä 18 797,67 euroa.

* 1. Laskut ja korvaukset

Ehdotetaan että maksetaan seuraavat laskut ja korvaukset:

1. Viialan VPK:n lasku 450 euroa Wappumökistä
2. Aino Uutelalle excun bussilipuista 41,55 euroa
3. Jasmin Rikkoselle 15 euroa diskopallosta
4. Jasmin Rikkoselle ruotsinlaivasimulaation koristelutarvikkeista 22,95 euroa
5. Karoliina Vaakanaiselle 12,79 euroa vappumökin tarjoiluista

Hyväksytään korvaukset ja laskut.

1. **Liikunta**

Ei uutta.

1. **Yhdenvertaisuus ja tutor**
   1. Sektorin tilannekatsaus

Tiistaina pidettiin kevään viimeinen tutorkokous. Kaikki suunnittelut ovat hyvällä mallilla. Tutoreiden kuvat otettu ja kuvaukset muotoiltu. Toukokuussa tehdään fuksipassit ja eventit valmiiksi.

**11. Varainhankinta**

Odotetaan Joakimilta vastausta vielä varainhankintakoordinaattorin tehtävään. Pyritään saamaan vastaus ensiviikkoon mennessä.

**12. Valmennuskurssi**

Valmennuskurssi sujui hyvin. Erityisesti opettajasta saatiin kehuja. Valmennuskurssilaiset olivat antaneet valmennuskurssi-iltamassa hyvää palautetta. Kurssi koettiin hyödyllisenä.

**13. Työelämä ja alumni**

a) Kevään alumnitapahtuma 18.5.

Alumnit toivovatkin tapahtumaan useampaa rastia. Todennäköisesti emme saa rekrytoitua tarpeeksi rastinpitäjiä useammalle rastille. Tapahtuma pidetään 15.30 Sorsapuistossa.

b) Syksyn excu

CMI koitetaan nyt jo saada vierailukohteeksi syksylle.

**14. Kulttuuri**

Ei uutta.

**15. Koulutuspolitiikka**

Lukuvuosipalaute käsitellään tänään simaa ja tippaleipää -tapahtumassa. Vastauksia saatiin 32 kappaletta.

Konfliktinratkaisusimulaatiota varten on annettu Kiian ja Karoliinan tiedot eteenpäin. Meitä ei ole informoitu simulaatiosta lainkaan, vaikka suunnittelu on ilmeisesti melko pitkällä. Samuel ottaa yhteyttä FAIA:n puheenjohtajaan asian tiimoilta.

**16. Kehitysyhteistyö ja kansainvälisyys**

a) Läksiäistapahtuma

Järjestetään läksisäisjuhlat vaihtareille. Alustavat päivät ovat 10, 17, tai 18.5.

b) Kv-tutorointi

Kv-tutoreille laitettu ohjeet hyvitysten hakemuksesta.

**17. Viestintä**

a) Nettisivujen päivitys

Nettisivuista on nyt tehty ensimmäinen luonnos. Luonnos vaikuttaa oikein hyvältä. Lotta laittaa luonnoksen vielä hallituksen Facebook-ryhmään, jotta jokainen ehtii kunnolla tutustua luonnokseen ja antaa kehitysideoita. Kuvagalleria tulee poistumaan, ja lisätään Instagram-syöte sivuille. Sivuille tulee myös tapahtumakalenteri.

b) Ig:n kesän harkkaesittelyt

Annetaan perinteisesti Instagram-tili harjoittelussa oleville opiskelijoille, jolloin he voivat esitellä harjoittelupaikkaansa/kesätyötänsä Instagramissa. Hallitus kyselee kiinnostuneita, ja laitetaan lisäksi Iltakoululla on asiaa -ryhmään.

**18. Menneet tapahtumat**

a) Kiirastuli-iltama 18.4.

Iltama sujui hyvin, osallistujia oli lähes 40 ihmistä. Yksi opiskelija sai haavan uima-altaasta, joten laitettiin viestiä eteenpäin, että allas tarkistetaan.

b) Poikkitieteellinen Beer Pong -turnaus 19.4.

Tapahtuma oli onnistunut. Joukkeita oli 35 ja myös vaihtareita oli mukana. Staabin joukkue voitti turnauksen. Jatkot olivat Blumessa.

c) Kärsimyksen wappumökki 20. -21.4.

Reissu oli jälleen hauska ja sujui hyvin. Vastuun jakautuminen oli hieman haastavaa. Mökillä ilmeni häirintätilanne, joka paljastui liian pitkälle menneeksi vitsiksi. Kyseenalaisiinkin tapauksiin pitää kuitenkin aina reagoida asianmukaisella tavalla, sillä koskaan ei voi tietää onko asialla todellinen pohja.

d) Katukorista ja gangstaräppiä 22.4.

Osallistujia oli noin 40 ja tapahtuma oli todella onnistunut. Hyvin poikkitieteellinen tapahtuma. Tapahtuma järjestetään ehdottomasti uudestaan.

e) Ruotsinlaivasimulaatio 23.4.

Simulaatio sujui pääosin hyvin. Osa ihmisistä lähti puistoon istuskelemaan hyvän sään vuoksi, joka rikkoi hieman konseptia. Osallistujia oli noin kaksikymmentä, mikä oli vähemmän kuin viime vuonna. Seuraavana päivänä oli Särkän märkä mikä saattoi rajoittaa osallistujien määrää. Tapahtumavastaavalta Elmeriltä tippui hammas, joten hän joutui poistumaan aikaisemmin.

f) Särkän märkä ja jatkot Unionissa 24.4.

Tapahtuma koettiin jälleen hauskana ja päivälle osui aurinkoinen keli. Tänä vuonna ostettiin 55 lippua ja ensi vuonna voisi jatkaa samalla kiintiöllä.

g) Circus Maximus 25.4.

Tapahtumaan ei saatu rekrytoitua panelisteja, joten tilalla järjestettiin leijonanmetsästys. Osallistujia oli kuusi. Särkän märkä rajoitti varmasti osallistujia. Jos tapahtuma järjestetään ensi vuonna, pitää todella aikaisin rekrytoida panelistit.

h) Valmennuskurssi-iltamat 26.4.

Melkein kaikki valmennuskurssilta saapuivat paikalle. Osa lähti myös jatkoille. Myös iltakoululaisia oli parisenkymmentä. Kumma oli hieman ahdas, ensivuodelle voisi valita toisen paikan tai varata pöytiä.

i) Pubiryömintä 29.4.  
Osallistujia oli noin 30, joista vaihtareita oli kaksi joukkuetta. Tänä vuonna annettiin joukkueille mahdollisuus kiertää kohteita haluamassaan järjestyksessä, joka aiheutti hajaantumista. Ensi vuonna voisi kiertää jälleen pääsääntöisesti yhdessä.

j) Helvettisitsit 30.4.

Sitseistä tullut hyvää palautetta. Äänentoisto oli hieman ongelmallinen. Osallistujia oli 128. Myös vaihtareita oli mukana ja jatkossa pitääkin huomioida, että vaihto-oppilas ei välttämättä pysty maksamaan tilisiirrolla. Myös muut kuin hallituslaiset auttoivat siivoamisessa joka oli todella positiivinen asia, erityiskiitokset kaikille heille.

Budjetti oli laskettu väärin, ostokset ylittivät jälleen budjetin, joten jatkossa pitää laskea tarkemmin. Kaupassa tuli tämän vuoksi nostoraja vastaan. Kortin maksu- ja nostorajoja pitää nostaa, jotta jatkossa näin ei pääse käymään. Tehdään tästä sähköinen päätös. Pulloista tuli melkein 73 euroa. Rodeoon tuli paljon sitsaajia ja paikka sai yllättävänä jatkopaikkana kehuja.

k) Wappupiknik paratiisissa 1.5.

Ihmiset olivat hieman jakaantuneita koskipuistossa. Osallistujia oli noin 15, mutta vaikea sanoa lukumäärää tarkasti.

*Aino Uutela poistuu 13.33.*

**19. Tulevat tapahtumat**

a. Simaa ja Tippaleipiä 2.5. klo 14.

Emilia ja Samuel pitävät yhteenvedon lukuvuosipalautteesta.

b. Akateeminen aurajokilaivuritutkinto

Nyt vasta yksi lippu ostettu. Koitetaan mainostaa tapahtumaa aktiivisemmin. Jos iltakoululaiset eivät osta 15 lippua, koitetaan myydä muualle.

*Henna poistuu 13.36.*

c. Tarja Seppä ja Adelphi

Tapahtuma järjestetään 21.5. klo 16. Varataan sauna ja ravintola. Ravintolaksi on ehdotettu Siipiweikkoja. Yliopisto kustantaa tapahtuman. Mainostetaan tapahtumaa ja tehdään siitä eventti.

**20. Vuosijuhlat**

Ei uutta.

**21. Muut esille tulevat asiat**

Järjestetään 17.5 Olli Rehnin vierailuluento Pareton ja Johdon kanssa. Laitetaan luennosta tiedotuskanaviin ja Samuel valmistelee kysymyksiä, muuten Iltakoululta ei vaadita toimenpiteitä.

**22. Seuraavan kokouksen ajankohta**Seuraava kokous pidetään heinä-elokuun vaihteessa, tarkempi ajankohta päätetään myöhemmin sähköisesti.

**23. Kokouksen päättäminen**

Päätetään kokous klo 13.50

Samuel Jokela, puheenjohtaja Juulia Hietala, sihteeri

Henna Hurskainen, pöytäkirjantarkastaja Jasmin Rikkonen, pöytäkirjantarkastaja